Գաբրիել Միլիտո

Գաբրիել Ալեխանդրո Միլիտո (իսպ.՝ Gabriel Alejandro Milito, սեպտեմբերի 7, 1980(1980-09-07), Բերնալ, Կիլմես, Բուենոս Այրես, Արգենտինա), արգենտինացի ֆուտբոլիստ, կենտրոնական պաշտպան։ Հանդես է եկել «Ինդեպենդենտ», «Ռեալ Սարագոսա», «Բարսելոնա» և «Արգենտինայի» ֆուտբոլային ակումբների հավաքականում։ Գաբրիելը Դիեգո Միլիտոյի կրտսեր եղբայրն է։ 2013 թվականի դեկտեմբերի 28-ին ավարտել է կարիերան։ Այժմ մարզիչ է։


== Կարիերա ==


=== Խաղային ===


==== Ակումբային ====
1997-2003 թվականներին Միլիտոն արգենտինական Պրիմերայում հանդես է եկել Ինդեպենդենտեում։ Նրա ավագ եղբայրը՝ Դիեգոն, հարձակվողի դիրքում խաղացել է Ինդեպենդենտեի, Ռասինգի գլխավոր մրցակցի կազմում։
2003 թվականին Գաբրիել Միլիտոյի հետ պատրաստ էր պայմանագիր կնքել Ռեալ Մադրիդը, սակայն իսպանական Սուպերգավաթում նա բուժզննում չանցավ, քանի որ լիովին չէր ապաքինվել ծնկահոդի վնասվածքից։ Այնուամենայնիվ, Միլիտոն մնաց Իսպանիայում և դարձավ Սարագոսայի խաղացող, որտեղ ավելի ուշ տեղափոխվեց նաև նրա եղբայրը՝ Դիեգոն։
2007 թվականի ամռանը մամուլում տեղեկություն հայտնվեց Գաբրիելի` «Յուվենտուս» կամ «Բարսելոնա» տեղափոխվելու հնարավորության մասին։ Հուլիսի 10-ին Ռեալ Սարագոսան համաձայնության է հասել Բարսելոնայի հետ, որի համաձայն Միլիտոն 20,5 միլիոն եվրոյով դարձել է Բարսելոնայի նոր խաղացող։ Նա ակումբի հետ կնքել է չորս մրցաշրջանի պայմանագիր՝ մրցաշրջանի համար մոտ 4 միլիոն եվրո աշխատավարձով։
Նոր մրցաշրջանի մեկնարկից առաջ Միլիտոն իր հին 3-րդ համարը փոխարինեց նոր 18 համարով։ 2008 թվականի գարնանը Գաբին լուրջ վնասվածք էր ստացել, նախնական կանխատեսումներով նա պետք է բաց թողներ 6-ից մինչև 12 ամիս, սակայն վերականգնումը ձգձգվել էր։ Ժամանակի ընթացքում Միլիտոն կորցրեց տեղը Բարսելոնայի մեկնարկային կազմում։
Լազարետում անցկացրած 569 օրերից հետո Գաբի Միլիտոն խաղադաշտ է դուրս եկել Բարսայի մարզաշապիկով։ Պաշտպանը խաղադաշտում անցկացրել է Բոլիվարի դեմ մարզումային խաղի առաջին 45 րոպեները, որում կապտանռնագույնները 4:1 հաշվով պարտության են մատնել մրցակիցներին։ 2010 թվականի հունվարի 6-ին վնասվածքից հետո առաջին անգամ խաղադաշտ դուրս եկավ Բարսելոնայի պաշտոնական խաղում Սևիլիայի դեմ Արքայական գավաթի խաղում (1:2)։
2011 թվականի օգոստոսի 4-ին լրացել է Միլիտոյի պայմանագիրը Բարսելոնայի հետ, որից հետո ֆուտբոլիստը վերադարձել է «Ինդեպենդենտեի» հարազատ ակումբ, որի հետ կնքել է երեք տարվա պայմանագիր։
Արգենտինայի առաջնության ավարտից երկու տուր առաջ (Կլաուսուրա 2012) Գաբրիել Միլիտոն հայտարարել է, որ որոշել է ավարտել կարիերան մրցաշրջանի ավարտից հետո։


==== Միջազգային ====

Արգենտինայի ազգային հավաքականի կազմում, որտեղ նորամուտը նշել է 2000 թվականին, Միլիտոն մասնակցել է 2005 թվականի Կոնֆեդերացիաների գավաթին և 2006 թվականի աշխարհի առաջնությանը։


=== Մարզչական ===
2013-2014 թվականներին Գաբին աշխատել է Ինդեպենդենտեի պահեստայինների հետ։ 2015 թվականի ապրիլի 16-ին նշանակվել է Էստուդիանտեսի գլխավոր մարզիչ։ 2015 թվականի դեկտեմբերի 5-ին Արգենտինայի լիգայի (Liguilla pre-Sudamericana 2015) «Էստուդիանտես-Օլիմպո» (4:0) խաղից հետո կայացած մամուլի ասուլիսում Միլիտոն հայտարարեց իր հեռանալու մասին։
Գաբրիել Միլիտոն Ինդեպենդենտեին ընդունել էր 2016 թվականի մայիսին։ 36-ամյա մասնագետի գլխավորությամբ թիմը Արգենտինայի առաջնության 14 խաղում տարել է վեց հաղթանակ, չորս անգամ ոչ ոքի է խաղացել՝ կրելով չորս պարտություն։ 2016 թվականի դեկտեմբերին նա հեռացվել էր աշխատանքից։ 2017 թվականին գլխավորել է «Չիլիի Օ’ Հիգինսը»։
2019 թվականի մարտի 12-ին երկրորդ անգամ գլխավորել է «Էստուդիանտեսը»։


== Կարգավիճակ ==


=== Ակումբային կարգավիճակ ===
2011 թվականի հուլիսի 2-ի դրությամբ


== Ձեռքբերումներ ==
 Արգենտինա «Ինդեպենդենտե»Արգենտինայի չեմպիոն՝ 2002 (Ապերտուրա) Իսպանիա «Ռեալ Սարագոսա»Իսպանիայի գավաթակիր՝ 2004
Իսպանիայի սուպերգավաթակիր՝ 2004 Իսպանիա «Բարսելոնա»Իսպանիայի չեմպիոն՝ 2008/09, 2009/10, 2010/11
Իսպանիայի գավաթակիր՝ 2009
Իսպանիայի սուպերգավաթակիր՝ 2009, 2010
Չեմպիոնների լիգայի հաղթող՝ 2008/09, 2010/11
ՈՒԵՖԱ-ի սուպերգավաթակիր՝ 2009
Աշխարհի ակումբային չեմպիոն՝ 2009


== Ծանոթագրություններ ==